ร้านอาหารใน The Paseo ถ.กาญจนาภิเษกนี่เยอะจริงๆ มาหลายครั้งแล้วแต่ก็ยังชิมไม่ครับทุกร้านเลย เพิ่งเคยมาทานร้านนี้ครั้งแรกครับและก็ไม่อยากเสียตังเยอะ เลือกเป็นอาหารจานเดียวดีกว่า อาหารจานเดียวที่นี่ราคาย่อมเยา ก๋วยเตี๋ยวราดหน้าฮ่องกงเนื้อสันสไตล์จีนราคาจานละ 115 บาท, โกยซีหมี่ไก่เส้นเห็ดหอม จานละ 115 บาท, ข้าวผัดฮ่องกง จานละ 135 บาท// 

ในระหว่างรออาหารพนักงานได้มาเสิร์ฟขนมถั่วตัด 2 ชิ้นกับน้ำชาถ้วยเซรามิคเล็กๆแบบที่เค้าเอาไว้ไหว้เจ้าน่ะครับมาให้ทานเล่นเพลินๆกันหิว ก็เป็นอะไรที่ดีครับ ชอบครับ ไลค์ครับ

จานที่ 1ราดหน้าฮ่องกงมาแบบภัตตาคารจีนเลยหน้าตาดูดี พอได้ลองชิม อื้อฮือ อร่อยมากครับ มีความหอมของเส้นและน้ำราดหน้าก็หอมมากด้วย จานนี้ให้ 5 ดาวเลยสำหร้บคนชอบทานเนื้อนะครับ

จานที่ 2 เป็นโกยซีหมี่ไก่เส้นเห็ดหอม จานใหญ่เท่าๆกับราดหน้าเนื้อจานเมื่อกี๊เลย มาในแบบเส้นโกยซีหมี่ทอดกรอบนิดๆเคล้ากับตัวน้ำราดหน้าไก่เส้นและมีเห็ดหอมกับหน่อไม้และใบกุ๊ยช่ายฝอยโรยอยู่ด้านบน อร่อยใกล้เคียงกันครับ จานนี้ให้ 4 ดาว

จานที่ 3 เป็นข้าวผัดฮ่องกงครับ อันนี้ที่เซอร์ไพรซ์มาก เพราะมาแบบน้อยมากถ้าเทียบกับ 2 จานแรก แต่รสชาติให้ 5 ดาวนะครับเพราะรสชาติดีแต่น้อยมาก ข้าวผัดฮ่องกงจะใส่หมูแดงหั่นเป็นชิ้นเล็กๆกับกุ้งตัวขนาดไม่เล็ก 2 ตัว ผัดกับไข่และมีคะน้าหั่นละเอียด ทีแรกว่าจะสั่งจานนี้มาแชร์กัน แต่ความที่มาน้อยมากเลยเสียสละไปละกัน สรุปว่าอร่อยครับ ไว้จะแวะมาอุดหนุนอีกแน่นอน

